
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана



Д О К Л А Д

от контролна проверка по прилагане на екологичното законодателство

Обект: Производствена база – печене и пакетиране на кафе с оператор „ФОБОС“ ЕООД, гр. Монтана
Дата на извършване на проверката: 28.11.2017 г.
Място на извършване на проверката: гр. Монтана, ул. „Индустриална“ № 12
Проверени компоненти и фактори на околната среда:
· Въздух;
· Отпадъци;
· Опасни химични вещества.

Цели на проверката:
Провеждане на планов текущ контрол по компонент и фактори на околната среда за изпълнение изискванията на:
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за управление на отпадъците (ЗУО) и подзаконовите нормативни актове;
· Закон за защита от вредното въздействие на химични вещества и смеси (ЗЗВВХВС).

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД – 391/24.11.2017 г. на директора на РИОСВ – Монтана за извършване на комплексна проверка на място на обект: Производствена база – печене и пакетиране на кафе с оператор „ФОБОС“ ЕООД, гр. Монтана.
На 28.11.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за     2017 г. и Заповед № РД – 391/24.11.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД – 100/28.11.2017 г.

Проверени са:
· Склад за съхраняване на отпадъци, генерирани от дейността на дружеството;
· Документи и данни, свързани със законовите и подзаконови нормативни актове по околна среда.
· Производствена база;
Констативна част:
Основна дейност на дружеството е изпичане, смилане и пакетиране на кафе, чай и захарчета за кафе. От месец септември 2016 г. до момента на проверката на обекта не се изпича кафе.

1. Компонент „Въздух“
Инсталацията за изпичане на кафе, с пречиствателно съоръжение за редуциране на миризмите, не работи от м. септември 2016 г. Климатичните инсталации се проверяват за херметичност и течове от фирма, притежаваща актуален сертификат за правоспособност, в съответствие с изискванията на Регламент (ЕО) 1005/2009 г. за веществата, нарушаващи озоновия слой.

2. Фактор „Отпадъци“
На обекта се извършва само дейност по предврително съхраняване на мястото на образуване на отпадъци до предаването им на фирми за последващо третиране. Отпадъците, генерирани на площадката се предават въз основа на писмени договори. Операторът води необходимата отчетност в заверена от РИОСВ – Монтана отчетна книга съгласно изискванията на Наредба №1/2014 г. Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване.

3. Фактор „Опасни химични вещества“
По приложение на ЗЗВВХВС дружеството е потребител по веригата на доставки по приложение на Регламент (ЕО) 1907/2006 (REACH). Използваният дезифектант се съхранява в помещение с ограничен достъп. Представен е ИЛБ, отговарящ на изискванията на Регламент (ЕО) 453/2010 г. и Регламент REACH.
Заключение:
Дружеството е изпълнило задължения си, които има в съответствие с екологичното законодателство по компонент „Въздух“ и фактори „Отпадъци” и „Опасни химични вещества“.
От извършената проверката няма дадени предписания.
Приоритети за последваща контролна дейност:
· Спазване изискванията на Закон за чистотата на атмосферния въздух;
· Законосъобразно управление на отпадъците;
· Законосъобразно управление на опасните химични вещества и смеси.

[bookmark: _GoBack]
 3400 гр. Монтана, ул.”Юлиус Ирасек” № 4, ПК 55[image: ]

Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

[image: ]  3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

image2.wmf

image1.wmf

